Täydelliset naiset (4. tuotantokausi)
Jaksot

| Jakso | Nimi (suomenkielinen/alkuperäinen) | Ensiesitys Yhdysvalloissa | Ensiesitys Suomessa | Katsojia (USA; milj> ) |
| --- | --- | --- | --- | --- |

| 4x01 (71) | Salaisuuksien vartijat / Now You Know |  30. syyskuuta 2007 |  10. maaliskuuta 2008 | 19,32 |
Gabrielle aikoo karata entisen miehensä Carlosin kanssa, mutta Edien itsemurhayritys laittaa suunnitelmat uusiksi. Lynette ja Bree salaavat ystäviltään jotain; Lynette syöpäsairautensa ja Bree tyttärensä Daniellen raskauden. Susanin vanha ystävä Katherine muuttaa takaisin Wisteria Lanelle tyttärensä Dylanin ja miehensä Adamin kanssa, mutta Dylan ei tunnu muistavan mitään entisestä elämästään Wisteria Lanella. Susan saa tietää olevansa raskaana.

| 4x02 (72) | Hymy / Smiles Of A Summer Night |  7. lokakuuta 2007 |  17. maaliskuuta 2008 | 17,82 |
Susan haluaa Miken tuntevan, että hänkin saa päättää Julien asioista, ja joutuu kiusalliseen välikäteen. Katherinen ei ole helppo saada uusia ystäviä, ja Gaby yrittää olla sinut Lyneten kemoterapian kanssa. Katherine hermostuu tyttärensä kysellessä isästään, ja Bree näkee tämän lyövän Dylania.

| 4x03 (73) | Peli / The Game |  14. lokakuuta 2007 |  24. maaliskuuta 2008 | 18,89 |
Susan järjestää tapahtumarikkaan peli-illan, jossa Gaby hermostuu kuullessaan Carlosin olevan kihloissa ja Lynette on sekaisin tietämättään syömistä huumeistaan. Bree on huolissaan Daniellen vauvan voinnista ja jokin Katherinen menneisyydessä saa hänet pitämään jokaista Adamille puhuvaa naista uhkana.

| 4x04 (74) | Kiusankappaleet / If There’s Anything I Can’t Stand |  21. lokakuuta 2007 |  31. maaliskuuta 2008 | 18,21 |
Kun Wisteria Lanelle muuttaa homopari Bob ja Lee, Susan yrittää parhaansa mukaan olla hyvä naapuri, mikä johtaa hyvin kyseenalaisiin tekoihin. Edie saa tietää, että hänellä on satiaisia, joten Gabyn ja Carlosin täytyy keksiä, miten salata suhteensa. Edie saa kuitenkin vihiä asiasta. Vastentahtoiselle Breelle jäjestetään vauvajuhlat, joihin Rexin äiti Phyllis saapuu sekoittamaan pakkaa.

| 4x05 (75) | Vaikeaa taidetta / Art Isn’t Easy |  28. lokakuuta 2007 |  7. huhtikuuta 2008 | 18,28 |
Gaby ja Carlos suunnittelevat yhteisen viikonlopun, jota ennen Gaby olettaa Victorin palkanneen jonkun vahtimaan häntä. Viikonloppua kuitenkin sekoittaa John Rowlandin ja hänen raskaana olevan vaimonsa ilmestyminen kuvioihin, jonka seurauksena pari päättää purkaa nykyiset rakkaussuhteensa ja palata sen jälkeen yhteen. Phyllis ottaa Daniellen kotiinsa, mutta Bree saa Daniellen muuttamaan mieltään ja palaamaan kotiin odottamaan synnytystä. Wisteria Lanelle valitaan uusi puheenjohtaja, ja Lynette ja Katherine asettuvat ehdolle. Katherine voittaa, mutta hellää vyötä pihojen tarkistuksesta.

| 4x06 (76) | Pelko pois / Now I Know, Don’t Be Scared |  4. marraskuuta 2007 |  14. huhtikuuta 2008 | 18,58 |
Carlos jättää Edien, joka uhkaa paljastaa hänen laittoman pankkitilinsä, jota ei kuitenkaan enää ole olemassa. Danielle synnyttää halloweenina ja antaa lapsen Breelle. Gaby aikoo jättää Victorin, mutta jää suhteeseen. Edie näyttää Victorille kuvia Gabysta ja Carlosista suutelemassa.

| 4x07 (77) | Vilppi / You Can’t Judge A Book By Its Cover |  11. marraskuuta 2007 |  21. huhtikuuta 2008 | 18,63 |
Bree kertoo Susanille epäilyksensä Miken huumeongelmasta, mutta Mike kuitenkin selittää kaiken parhain päin. Stella lähtee. Victor vie Gabyn veneretkelle, mutta Gaby olettaa tämän yrittvän tappaa hänet ja paiskaa Victorin yli laidan. Gaby ja Carlos palaavat kuitenkin pelastamaan hänet, mutta Gaby paiskaa Victorin jo toistamiseen mereen. Bree tekee pojanpojalleen Benjamille ympärileikkauksen huolimatta Orsonin mielipiteistä.

| 4x08 (78) | Menneisyyden haamut / Distant Past |  25. marraskuuta 2007 |  28. huhtikuuta 2008 | 18,64 |
Adamin ovelle saapuu ihminen hänen menneisyydestään. Poliisit tulevat Gabriellan ovelle tiedustelemaan Victorin katoamista. Lynette tapaa isäpuolensa ja saa tietää totuuden. Bree ja Orson kohtavat ongelmia avioliitossaan.

| 4x09 (79) | Pyörremyrsky / Something’s Coming |  2. joulukuuta 2007 |  5. toukokuuta 2008 | 20,65 |
Tornado on tulossa Wisteria Lanelle. Susan sanoo Mikelle jättävänsä hänet ellei tämä hanki apua huumeongelmaansa. Bree saa tietää, miksi Adam ja Katherine palasivat Wisteria Lanelle. Victor yrittää ampua Carlosin. Lynetten perhe ja Ida ovat vaarassa, kun rouva McCluskeyn talo sortuu heidän ollessaan talon kellarissa.

| 4x10 (80) | Tuhon jälkeen / Welcome To Kanagawa |  6. tammikuuta 2008 |  12. toukokuuta 2008 | 19,78 |
Lynette saa selville, että Ida Greenberg uhrasi itsensä Scavojen lasten vuoksi, kun rouva McCluskeyn talo hajosi. Katherine tajuaa, että joku tietää hänen menneisyytensä. Kun naapurusto palaa henkisesti ja fyysisesti ennalleen, Bree alkaa tarkkailla homo-poikaansa Andrewta.

| 4x11 (81) | Sunnuntai / Sunday |  13. huhtikuuta 2008 |  19. toukokuuta 2008 | 16,37 |
Kaksi viikkoa tornadon jälkeen, Mike on pääsemässä pois kuntoutuksesta, ja samaan aikaan Susan pääsee katsomaan serkkuaan Timiä. Breen katto saadaan korjattua, ja hän palaa kotiin. Gabrielle tajuaa, että Carlosin sokeus on pysyvää. Katherine ei pysty pitämään joitain salaisuuksia eräältä naiselta, Wisteria Lanelta. Susanin serkku on odottanut tapaamista odotettua enemmän. Yllätyshääseremonia pitää yllä omia salaisuuksiaan.

| 4x12 (82) | Uusin silmin / In Buddy’s Eyes |  20. huhtikuuta 2008 |  26. toukokuuta 2008 | 15,75 |
Orson kävelee unissaan, koska tuntee syyllisyyttä Miken yliajosta. Lynetten ihastus Rick Colleti avaa ravintolan Scavojen ravintolan viereen, ja kun hänen ravintolansa poltetaan, Lynette epäilee miestään Tomia. Gabylle selviää, että Carlosin sokeus on pysyvää.

| 4x13 (83) | Rikkomuksia / Hello, Little Girl |  27. huhtikuuta 2008 |  2. kesäkuuta 2008 | 16,35 |
Lynetellä ja Tomilla on erimielisyyksiä Rickistä. Mikelle ja Susanille selviää, että Orson ajoi Miken yli, ja Bree potkaisee hänet pihalle. Sokea Carlos hankkii avukseen koiran, koska ei halua koko ajan vaivata Gabriellea, mutta koira ja Gabrielle eivät tule toimeen. Katherinen ex-mies Wayne Davis alkaa tapailla salaa tytärtään Dylania.

| 4x14 (84) | Tervetuloa / Opening Doors |  4. toukokuuta 2008 |  9. kesäkuuta 2008 | 16,76 |
Lynetelle selviää, että perheen kaksoset polttivat Rickin ravintolan, mutta myös että Kayla oli ajatuksen äiti. Lynette aikoo viedä Kaylan terapiaan, mutta Kayla uhkaa kertoa kaksosten teon poliisille. Bree suostuu palaamaan yhteen Orsonin kanssa, jos tämä ilmiantaa itsensä poliisille. Susan tapaa ex-miehensä Karlin, jolla on uusi vaimo. Gabrielle epäilee vuokralaistaan Ellietä prostituoiduksi. Katherinelle selviää, että hänen lapsensa Dylan tapailee ex-miestään Waynea.

| 4x15 (85) | Äitienpäivä / Mother Said |  11. toukokuuta 2008 |  6. lokakuuta 2008 | 15,43 |
Miken äiti ja Susanin anoppi Adele Defino tulee kylään, mikä aiheuttaa ristiriitaisuuksia. Susan synnyttää poikavauvan. Carlosille ja Gabylle selviää, että heidän vuokralaisensa myy huumeita. Edie saa selville, että Benjamin ei ole oikeasti Breen lapsi ja yrittää kiristää Breetä. Susan, Gabrielle, Lynette ja Bree päättävät olla enää puhumatta Edielle, joten hän lähtee Wisteria Lanelta poikansa Traversin luokse. Lynette läimäyttää Kaylaa, ja Kayla valehtelee terapeutilleen Lynetten pahoinpitelevän häntä. Waynelle selviää, että Dylan ei ole hänen lapsensa eikä välttämättä se tyttö, jota hän kasvatti.

| 4x16 (86) | Nimi on enne / The Gun Song |  18. toukokuuta 2008 |  13. lokakuuta 2008 | 16,84 |
Susanin ja Miken lapsi saa nimekseen Maynard, vaikka Susan suosii alussa enemmänkin Connoria. Gabrielle ystävystyy vuokralaisensa Ellien kanssa, ja kun poliisit tulevat, hän auttaa Ellien pakoon. Lastensuojeluviranomaiset pidättävät Lyneten lapsensa pahoinpitelystä, mutta Tom pakottaa Kaylan tunnustamaan. Bree esittää Orsonille tapailevansa pastoria. Wayne kidnappaa Adamin saadakseen selville totuuden Dylanin biologisesta isästä.

| 4x17 (87) | Ystävien piiri / Free |  18. toukokuuta 2008 |  20. lokakuuta 2008 | 16,84 |
Wayne pahoinpitelee Adamia ja menee Katherinen talolle, jossa hän ottaa tämän vangikseen ja uhkaa tappaa, kunnes saa tietää totuuden tyttärestään. Katherine ei suostu kertomaan. Gabrielle ja Carlos löytävät entisen vuokralaisensa Ellien nallekarhun sisältä rahaa ja päättävät pitää ne itse. Ellie tulee hakemaan rahoja, mutta joutuu lähtemään pakoon poliiseja. Ellie etsii suojaa Katherinen talosta, jossa Wayne ampuu hänet. Bree menee etsimään Katherinea, mutta joutuu itsekin vangiksi kunnes Adam pelastaa heidät. Ennen pelastamista Katherine kertoi totuuden tyttärestään: oikea Dylan kuoli lapsena ja hänet haudattiin metsään. Katherine löysi Dylanin näköisen tytön romanialaisesta orpokodista ja alkoi kasvattaa tyttöä omanaan. Katherine ampuu Waynen, kun tämä uhkaa pilata hänen loppuelämänsä. Hän ei kuitenkaan joudu vankilaan, koska naiset valehtelevat kyseessä olleen itsepuolustus. Lopussa näytetään naisten elämää viiden vuoden päästä.